
Da li je zabranjeno prigovaranje i vrijeđanje onih kojima čovjek udijeli milostinju?


* 
* 
* 
* 
* 
* 
* 
* 
* 
* 

 

Da li je zabranjeno prigovaranje i vrijeđanje onih kojima čovjek udijeli milostinju?
====================================================================================

 

Svevišnji Allah rekao je: “One koji troše imetke svoje na Allahovom putu, a onda ono što potroše ne poprate prigovaranjem i uvredama, čeka nagrada u Gospodara njihovog – ničega se oni neće bojati i ni za čim oni neće tugovati. Lijepa riječ i izvinjenje vredniji su od milostinje koju prati vrijeđanje. – A Allah nije ni o kome ovisan i blag je. O vjernici, ne kvarite svoju milostinju prigovaranjem i uvredama … ” (El-Bekara, 262-264)  

Ebu Zerr, radijallahu anhu, prenosi da je Resulullah, sallallahu alejhi ve sellem, tri puta ponovio sljedeće riječi: ‘Tri kategorije ljudi Allah neće osloviti na Sudnjem danu, niti će ih pogledati niti će ih očistiti, oni će imati bolnu patnju” Ebu Zerr reče: “Propali su i nastradali! Ko su oni, Božiji Poslaniče?” Resulullah, sallallahu alejhi ve sellem, odgovori: “Ćovjek koji nosi odjeću ispod članaka, Čovjek koji prigovara i čovjek koji se lažno zaklinje kada nešto prodaje.  

Ebu Umama, radijallahu anhu, govorio je: “Poslanik, sallallahu alejhi ve sellem, rekao je: ‘Od tri kategonje lJudi Allah neće primiti ni iskup ni pokajanje: od neposlušnog djeteta, čovjeka koji prigovara i od čovjeka koji poriče kader, predodređenje. “‘  

Ibn Omer, radijallahu anhu, prenio je sljedeće Resulullahove, sallallahu alejhi ve sellem, riječi: ‘U Džennet neće ući vanbračno dijete, onaj ko prigovara, čovjek neposlušan roditeljima i hronični alkoholičar.  

Ovaj isti ashab prenio je i sljedeći Poslanikov, sallallahu alejhi ve sellem, hadis: ‘Tri kategorije ljudi neće ući u Džennet: onaj ko je neposlušan roditeljima, hronični alkoholičar i čovjek koji prigovara zbog milostinje. 


Propisi u vezi s poglavljem 


Prvo, prigovaranje i vrijeđanje osobine su škrtoga, jer se on divi onome što udijeli, i u njegovim je očima milostinja velika, makar bilo i neznatno ono što udijeli, redovno je prati prigovorom i uvredom jer smatra da je on taj koji daje, koji čini dobročinstvo.  

Drugo, zabranjeno je milostinju popratiti prigovorom i uvredom, to potire zahvalnost i nagradu. Neki su pjesnici, u tom smislu, spjevali sljedeće stihove: “Prigovoram se kvari učinjeno dobro,/ plemenit čovjek dijeli milostinju i ne kvari je prigovorom.”  

Treće, lijepa je riječ vrednija i bolja od milostinje koju prati prigovor i uvreda. Svevišnji Allah rekao je: “Lijepa riječ i izvinjenje vredniji su od milostinje koju prati vrijeđanje … ” (El-Bekara, 263)  

Ćetvrto, trošenje na Allahovom, dželle šanuhu, putu dobro je djelo koje čovjeka približava Svevišnjem Allahu i štiti ga od zla, i, otuda, čovjek treba iskreno radi Allahovog lica udjeljivati: “One koji troše imetke svoje na Allahovom putu, a onda ono što potroše ne poprate prigovaranjem i uvredama čeka nagrada u Gospodara njihovog – ničega se oni neće bojati i ni za čim oni neće tugovati.” (ElBekara, 262)


\_\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”


Autor: Selim el-Hilali


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


